আইএসএলে জয়ের হ্যাটট্রিক করে শীর্ষে মোহনবাগান

চেন্নাই: আইএসএলে জয়ের হ্যাটট্রিক করল মোহনবাগান (Mohun Bagan)। শনিবার চেন্নাইয়ান অফিস-কে ৩-১ গোলে হারিয়ে দিল সবুজ-মেরুন (Mohun Bagan)। আর এই জয়ের পরই টেবিল টপারও হয়ে গেল মোহনবাগান সুরার জায়েন্ট।

এদিন খেলার শুরু থেকে দেখে বোঝা যাচ্ছিল না বাগান অ্যাওয়ে ম্যাচ খেলছে, নাকি হোম ম্যাচ। বলের দখল বেশির ভাগ সময় ছিল সবুজ-মেরুন ফুটবলারদের পায়েই। মোহনবাগানের ব্যাক টু অ্যাটাকে দিশেহারা দেখাচ্ছিস চেন্নাইকে। মরিয়া হয়ে রক্ষণ করছিল চেন্নাই। ২২ মিনিটের মাথায় প্রথম গোল করলেন পেত্রাতোস। আবার প্রথমার্ধের সংযুক্তি সময়ে ভুল করে তারা। সেই ভুলের সুযোগ নিয়ে নিজের প্রথম ও দলের দ্বিতীয় গোল করেন কামিংস।

আরও পড়ুন: শুভমান গিলের জায়গায় কাল ওপেন করবেন কে?

দ্বিতীয়ার্ধের শুরু থেকে গোল শোধ করার মরিয়া চেষ্টা শুরু করে চেন্নাইয়িন। বেশ কয়েকবার মোহনবাগান ডিফেন্স ভাঙার চেষ্টা করে। কিন্তু সবুজ-মেরুনের শক্ত ডিফেন্সে বারবার বাধা পায়। অবশেষে ৫৫ মিনিটে প্রথম গোল পায় চেন্নাই। গোল করেন রাফায়েল ক্রিভেলারো। কিন্তু তার পরের মিনিটেই তিন নম্বর গোল করে ব্যবধান বাড়িয়ে দেন মনবীর সিং। শেষ দিকে পেত্রাতোসের একটি শট ভাল বাঁচান চেন্নাইয়ের গোলরক্ষক। নইলে ব্যবধান আরও বাড়ত। শেষ পর্যন্ত ৩-১ গোলে জিতে মাঠ ছাড়ে মোহনবাগান।